1187 júliusában, a hattíni vereség után Valter III. Tripoliszi Rajmunddal, Joscelin de Courtenay-vel, Szidóni Rajnalddal és Gibelet-i Rajmunddal együtt írta alá azt a szerződést, amelyben szövetséget kötöttek Genovával Türosz megvédésére. Amikor Montferrati Konrád Türoszba érkezett, Valter a városban maradt, és segített a védekezésben. 1187 októbere és 1188 májusa között Konrád öt határozatát látta el kézjegyével. Ekkor már a caesareai uradalom teljes egészében a muszlim hódítók kezén volt.